
REFERAT
privind aprobarea casării garajelor nr. 10 şi 11 situate în Timişoara,
 str. Aurel Popovici nr. 10, înscrise în CF 422779-C1-U3, respectiv CF 422779-C1-U4




           Prin adresa nr. DP2012-06666/07.11.2012, Serviciul Locuinţe din cadrul Direcţiei Patrimoniu, ne comunică solicitarea numitului Şandor Ovidiu Silviu, referitoare la garajele nr. 10 şi 11 situate în Timişoara, str. Aurel Popovici nr. 10. 
           Garajele sunt înscrise în evidenţa tehnico-operativă sub numerele de inventar 20664 şi 20665 şi sunt amplasate pe terenul proprietate personală a numitului Şandor Ovidiu Silviu, care a fost retrocedat la proprietar, anterior cumpărării imobilului de familia Şandor.
           Susnumitul a solicitat demararea procedurilor legale de desfinţare a acestor garaje, care nu sunt închiriate şi nu prezintă siguranţă în exploatare, sens în care a depus un „Raport de expertiză tehnică pentru verificarea siguranţei în exploatare la construcţii din CF 422779 (garaje)”. În completarea celor solicitate, petentul invocă şi prevederile art. 588 din Codul Civil: „Când lucrarea are caracter provizoriu, în absenţa unei înţelegeri contrare, autorul ei va fi obligat să o desfiinţeze, cu respectarea dispoziţiilor legale în materie, şi dacă este de rea credinţă, să plătească despăgubiri pentru prejudiciile cauzate, inclusiv pentru lipsa de folosinţă.”
             Având în vedere OG nr. 112/31.08.2000 pentru reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ – teritoriale, este necesară aprobarea casării prin demolare a celor două garaje înscrise în CF 422779-C1-U3 şi CF 422779-C1-U4, provenite din converis CF colectivă nr. 93757/A Timişoara şi înscise în fişele de mijloc fix cu nr. 20664 şi 20665.
            Faţă de cele de mai sus:

PROPUNEM:

            Emiterea unui HCL care să aprobe:

 Art. 1:  Casarea construcţiilor garaj nr. 10 şi nr. 11, situate în Timişoara, strada Aurel Popovici nr. 10, înscrise în CF 422779-C1-U3 şi CF 422779-C1-U4, provenite din converis CF col. Nr. 93757/A Timişoara şi înscrise în evidenţa tehnico-operativă sub numerele de inventar 20664, respectiv nr. 20665;
 Art. 2:    Cu aducerea la îndeplinire se încredinţează Direcţiei Urbanism, pentru eliberare autorizaţie de demolare şi Serviciul Juridic prin Compartiment Execurori, pentru acţiunea de desfinţare.   

